Diari Oficial de la Generalitat Valenciana


Sumari del DOGV 9345, del 23-05-2022 (2022/4168)

Oferta d'ocupació pública per a estabilització d'ocupació temporal corresponent a l'exercici 2022.
--------------------------------------------------------------------------------------------------

### Dades del document

Número de DOGV
:   9345

Data del DOGV
:   23-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4168


Data del document
:   12-05-2022

Organisme emissor
:   Ajuntament de Torreblanca

Tipus de document
:   Anunci

Correcció d'errades

 Descriptors 

:   * Torreblanca
    * concurs administratiu

Oferta d'ocupació pública per a estabilització d'ocupació temporal corresponent a l'exercici 2022. [2022/4168]  
En la sessió de Junta de Govern Local de data 11 de maig de 2022, es va aprovar l'oferta pública d'ocupació per a estabilització d'ocupació temporal de l'Ajuntament de Torreblanca corresponent l'exercici 2022, amb la negociació prèvia amb la representació dels empleats, mitjançant l'acord que es transcriu a continuació:  
  
«Vista l'oferta pública d'ocupació corresponent a l'exercici de l'any 2019, aprovada per la Junta de Govern Local en la sessió celebrada el 26 d'abril de 2019 i publicada en el BOP de Castelló número 58, de data 4 de maig de 2019, en la qual s'inclouen, entre altres, les següents places a proveir:  
Vist que la Llei 20/2021, en l'article 2.1, disposa:  
Addicionalment al que s'estableix en els articles 19.U.6 de la Llei 3/2017, de 27 de juny, de pressupostos generals de l'Estat per a l'any 2017, i 19.U.9 de la Llei 6/2018, de 3 de juliol, de pressupostos generals de l'Estat per a l'any 2018, s'autoritza una taxa addicional per a l'estabilització d'ocupació temporal que inclourà les places de naturalesa estructural que, estiguen o no dins de les relacions de llocs de treball, plantilles o una altra forma d'organització de recursos humans que estiguen contemplades en les diferents administracions públiques i estant dotades pressupostàriament, hagen estat ocupades de manera temporal i ininterrompudament almenys en els tres anys anteriors a 31 de desembre de 2020.  
Sense perjudici del que estableix la disposició transitòria primera, les places afectades pels processos d'estabilització previstos en els articles 19.U.6 de la Llei 3/2017, de 27 de juny, de pressupostos generals de l'Estat per a l'any 2017, i 19.U.9 de la Llei 6/2018, de 3 de juliol, de pressupostos generals de l'Estat per a l'any 2018, seran incloses dins del procés d'estabilització descrit en el paràgraf anterior, sempre que hagueren estat incloses en les corresponents ofertes d'ocupació pública d'estabilització i arribada la data d'entrada en vigor de la present llei, no hagueren sigut convocades, o havent sigut convocades i resoltes, hagen quedat sense cobrir.  
En virtut d'aquest article, juntament amb les places ja oferides per torn d'estabilització en l'OOP de 2019, adoptada sobre la base del que es preveu en la LPGE de 2018, s'han d'incorporar també les places estructurals que, encara que no estiguen incloses en les relacions de llocs de treball, hagen estat ocupades de manera temporal i ininterrompudament almenys en els tres anys anteriors a 31 de desembre de 2020.  
Així doncs, juntament amb les places ja oferides, és procedent incorporar al procés d'estabilització extraordinari els llocs de treball sense plaça reflectida en plantilla, de monitor/a i auxiliar encarregat d'instal·lacions esportives.  
  
I això perquè es tracta de llocs que compleixen amb els requisits del mencionat precepte, i si bé no compten amb plaça en plantilla, tots dos es reflecteixen anualment en l'annex de personal que acompanya el pressupost, i els llocs estan dotats pressupostàriament i exercits de manera temporal i ininterrompuda des d'abans del 31.12.2017, segons el certificat que consta en l'expedient.  
  
Així doncs, les places pendents d'estabilització són les següents:  
  
Quant al sistema selectiu, la DA 6a de la Llei 20/2021 regula la convocatòria excepcional d'estabilització d'ocupació temporal de llarga duració, assenyalant:  
Les administracions públiques convocaran, amb caràcter excepcional i d'acord amb el que es preveu en l'article 61.6 i 7 del TREBEP, pel sistema de concurs, aquelles places que, reunint els requisits establits en l'article 2.1, hagueren estat ocupades amb caràcter temporal de manera ininterrompuda amb anterioritat a 1 de gener de 2016.  
Aquests processos, que es realitzaran per una sola vegada, podran ser objecte de negociació en cadascun dels àmbits territorials de l'Administració de l'Estat, comunitats autònomes i entitats locals i respectaran, en tot cas, els terminis establits en aquesta norma.  
Per això, havent-se certificat que totes les places a incloure en el procés d'estabilització, reuneixen els requisits per a ser incloses en la DA 6a, totes han d'oferir-se i convocar-se sistemàticament de concurs.  
  
En virtut de tot això, i a l'efecte de complir les obligacions d'estabilització d'ocupació temporal, i vista la proposta de l'Alcaldia, la Junta de Govern Local, per unanimitat, adopta el següent acord:  
  
  
Primer  
Aprovar l'oferta pública d'ocupació per a estabilització d'ocupació temporal de l'Ajuntament de Torreblanca, corresponent a l'exercici 2022, que comprén tant places ja oferides en 2019, pendents d'estabilitzar, com altres places no oferides, però de caràcter estructural, amb el següent detall:  
Segon  
Atés que tots els llocs anteriors compleixen els requisits previstos en la DA 6a, tots seran convocats per a la provisió mitjançant el sistema de concurs de mèrits, d'acord amb els criteris comuns aprovats per a aquests processos, i el que disposen les bases de la convocatòria.  
  
  
  
  
Tercer  
Donar compte d'aquesta resolució als representants dels treballadors, tenint en compte que la proposta va ser sotmesa a negociació col·lectiva en la sessió celebrada en data 10.05.2022.  
  
Quart  
Comunicar la present al Departament de Recursos Humans i a la Secretaria municipal, així com notificar-la a tots els treballadors afectats, per estar ocupant amb caràcter temporal les places objecte d'estabilització.  
  
Cinqué  
Publicar la present resolució en el Butlletí Oficial de la Província, així com en la seu electrònica de l'Ajuntament.»  
  
Torreblanca, 12 de maig de 2022.- L'alcaldessa: María Josefa Tena Martínez.